यही बातें वर्शों से होती आ रही हैं. आज भी यही होती हैं. समीर को मीरा के पढ़ा लिखा होने पर हमेशा शक़ होता है. या फिर यह भी कहा जा सकता है कि उसे मीरा के व्यक्तित्व के चीथड़े उड़ाने में मज़ा आता है. भला यह कैसे हो सकता है कि घर में कमाने वाला वह अकेला है और मीरा उसका मुक़ाबला करने की हिमाक़त करे ?. . उसने मीरा को क्या नहीं दिया ? क्या कभी कोई औरत लन्दन में यह अपेक्शा कर सकती है कि उसका पति उसे हैम्पस्टैड जैसे इलाक़े में घर ले कर दे ; जहाज़ जैसी कार दे और उस पर से सफ़ाई के लिये नौकरानी और खान पकाने के लिये ख़ानसामा भी उपलब्ध करवाए ! समीर के अधिकतर पहचान वाले पैसे वाले ही हैं. समीर की एक ख़ास बात यह भी है कि उसका व्यवहार सामने वाले की आर्थिक स्थिति के अनुसार ही तय होता है.